اخواتي في الله منذ اكثر من 3 سنوات مرضت خالتي بسرطان الثدي والحمد لله كاز كل شي بخير تعالجت طبيا في كلينيك بالرباط وما زالت تحت المراقبة حتى الان بعدها بقليل ظهرت لماما كورة في صدرها حتى هي مسكينة وبعد عدة تحاليل قالو لها الاطباء راها غير كورة ديل الهرمونات وصافي المهم انا عاودت لكم القصة ديالي في عجالة وباختصاااار شديد عانينا بزاف في هذا المراحل في هذا المنتدى الجميل العزيز عليا قرات ان عشبة الدغموس وعسله كيشافي من الامراض الخبيثة فكنت كل ما نمشي للرباط كنشريه من عند واحد بائع الفواكه في باب الحد في ديك القوس اللي قبل restaurant الباهية كنجيبو وكنطحنو في الحليب كنشربوه انا و ماما لكن المفاجأة قريت انه حاااار وهذا اللي كنشري ماشي حار بالمرررة بحالو بحال لافوكا تقريبا في المذاق جربت دقتو وهو عشبة وااااالو ما فيه حتى حرورية دابا الله اجازيكم بخير كل واحدة قرات الموضوع ديالي تدخل تفيدني وتنصحني واش هو هذاك الدغموس ولا لا واذا كان ماشي هو اشنو هذاك اللي كنشربو مع العلم انا درت السوق كامل كيوريوني نفسه هو هذاك لمن كيقولو الدغموس في سوق الرباط وسمحوا لي بزاااااااف على الاطالة